เควิน มาคลาวด์

เควิน มาคลาวด์ (,  ; เกิด ค.ศ. 1972) เป็นนักแต่งเพลงและโปรดิวเซอร์เพลงชาวอเมริกัน ทาง The New York Times ระบุเป็น "อาจกล่าวได้ว่ามาคลาวด์เป็นนักแต่งเพลงที่สร้างผลงานมากที่สุดที่คุณอาจไม่เคยได้ยินชื่อมาก่อน" เขาแต่งเพลงลงในคลังดนตรีโดยไม่เสียค่าลิขสิทธิ์กว่า 2,000 ชิ้น และเผยแพร่ภายใต้ใบอนุญาตลิขสิทธิ์ Creative Commons (CC BY) หนึ่งในผลงานของเขาคือเพลง "Monkeys Spinning Monkeys" เป็นหนึ่งในเพลงที่ได้รับความนิยมมากที่สุดบน TikTok โดยระหว่างเดือนมกราคมถึงมิถุนายน ค.ศ. 2021 มียอดการฟังมากกว่า 31,600 ล้านครั้ง

ผลงานของเขาสามารถเข้าถึงได้ง่ายและเปิดให้ใช้งานได้ฟรี ทำให้เพลงของเขาถูกนำไปใช้ในภาพยนตร์หลายพันเรื่องและวิดีโอหลายล้านรายการบนยูทูบ ซึ่งรวมถึงภาพยนตร์เรื่อง Hugo ของมาร์ติน สกอร์เซซีใน ค.ศ. 2011 ด้วย เมื่อ ค.ศ. 2017 เพลงของเขายังถูกนำไปใช้ในรายการถ่ายทอดสด Earth From Space จากสถานีอวกาศนานาชาติ นอกจากนี้ สารคดีที่ติดตามเส้นทางอาชีพของเขาเรื่องรอยัลตีฟรี: เดอะมิวสิกออฟเควิน มาคลาวด์ ก็ออกฉายใน ค.ศ. 2020

ชีวิตช่วงต้นและการศึกษา
เควิน มาคลาวด์เกิดที่กรีนเบย์ รัฐวิสตอนซินใน ค.ศ. 1972  เขาเริ่มเรียนเปียโนตั้งแต่ยังเด็ก: "ตอนอายุ 4 ขวบหรือประมาณนั้น" เขาเข้าเรียนมหาวิทยาลัย ซึ่งตอนแรกเข้าเรียนวิศวกรรมไฟฟ้า อย่างไรก็ตาม เนื่องจากไม่ชอบวิชาเคมี เขาจึงเปลี่ยนไปเรียนดนตรีศึกษาหลังเรียนได้เพียงเดือนเดียว เขาเรียนไม่จบ เขาเติบโตพร้อมกับพี่/น้องชายสองคน ชื่อ ไมเคิล มาริน และเดวิด มาริน

มาคลาวด์เคยทำงานเป็นโปรแกรมเมอร์คอมพิวเตอร์ในช่วงฟองสบู่ดอทคอมอยู่ช่วงสั้น ๆ เขามีเพื่อนร่วมงานในวงการมัลติมีเดียที่ประสบปัญหาในการหาเพลง ดังนั้นเขาจึงเริ่มแต่งเพลงและแบ่งปันผลงานของเขาทางออนไลน์ โดยเฉพาะบนยูทูบ ในช่วงเวลานี้ เขาได้สร้างเว็บไซต์ Incompetech ซึ่งในตอนแรกสร้างรายได้จากโฆษณาจากโปรแกรมสร้างกระดาษกราฟในรูปแบบ PDF

อาชีพ
มาคลาวด์เป็นนักแต่งเพลงและโปรดิวเซอร์เพลง ซึ่งมักจะโพสต์เพลงปลอดค่าลิขสิทธิ์บนเว็บไซต์ Incompetech ของเขา เพลงของเขาสามารถใช้งานได้ฟรี แต่ต้องมีการให้เครดิตอย่างเป็นทางการ ตามใบอนุญาตลิขสิทธิ์ Creative Commons Attribution บุคคลต่าง ๆ สามารถจ่ายค่าธรรมเนียมสำหรับใบอนุญาตที่ไม่ต้องให้เครดิต แทนที่จะให้เครดิตเขาได้ ซึ่งเริ่มต้นที่ 30 ดอลลาร์สหรัฐสำหรับหนึ่งเพลง 50 ดอลลาร์สหรัฐสำหรับสองเพลง และ 20 ดอลลาร์ต่อเพลงสำหรับสามเพลงขึ้นไป มาคลาวด์รับรายได้จากการโฆษณาจากบริการสตรีมมิงเพลงบ้าง แต่ "ส่วนใหญ่ต้องพึ่งพาเงินบริจาคผ่าน Patreon" ในคำถามที่พบบ่อยจากเว็บไซต์ของเขา เขาแสดงความไม่พอใจต่อสถานะปัจจุบันของลิขสิทธิ์ เขาหวังที่จะสร้าง "ผลงานทางเลือกที่สามารถแข่งขันกับพวกเขาได้" ในเดือนกันยายน ค.ศ. 2011 มาคลาวด์สามารถกำหนดรหัส ISRC สำหรับเพลงของเขาได้

การที่เพลงของเขามีให้ใช้งานอย่างแพร่หลายทำให้มีการนำไปใช้ในภาพยนตร์หลายพันเรื่องและวิดีโอหลายล้านรายการบนยูทูบ และเว็บไซต์โซเชียลมีเดียอื่น ๆ ณ ค.ศ. 2017 เพลงของเขายังถูกนำเสนอในรายการถ่ายทอดสด Earth From Space จากสถานีอวกาศนานาชาติ Earth From Space อีกด้วย สื่อที่นำเสนอเพลงของเขามีความหลากหลายมาก ตั้งแต่ภาพยนตร์เรื่อง Hugo ของมาร์ติน สกอร์เซซีใน ค.ศ. 2011 ไปจนถึงภาพยนตร์โป๊ "Monkeys Spinning Monkeys" เพลงหนึ่งของเขาที่เผยแพร่เมื่อวันที่ 3 กุมภาพันธ์ ค.ศ. 2014 เป็นหนึ่งในเพลงที่มีคนเล่นมากที่สุดบนติ๊กต๊อก โดยตั้งแต่เดือนมกราคมถึงมิถุนายน ค.ศ. 2021 มียอดการเล่นมากกว่า 31,600 ล้านครั้ง เมื่อ Will Ferrell และ Kristen Wiig ขึ้นมอบรางวัลในงานรางวัลลูกโลกทองคำ 2024 มีการใช้เพลง "Fluffing a Duck" ของมาคลาวด์ใน ค.ศ. 2010 โดยได้รับการกล่าวถึงอย่างกว้างขวางและทำให้เขาได้รับความสนใจอย่างมาก

 ศิลปการและมรดก 

นับตั้งแต่ ค.ศ. 2020 มาคลาวด์ใช้ปัญญาประดิษฐ์ในการผลิตดนตรี โดยเฉพาะซูโนเอไอ มาคลาวด์ไม่เผยแพร่ดนตรีใดก็ตามที่ใช้ซูโนผลิตเข้าใน Incompetech, ร้านดนตรี หรือบริการสตรีมมิง

Neely Swanson นักวิจารณ์ภาพยนตร์ เขียนถึงดนตรีของมาคลาวด์ว่า "ดนตรีของเขามีความคุ้นเคยอยู่เสมอ มันปลุกเร้าอารมณ์หรือความรู้สึกที่จดจำได้ทันที ไม่มีอะไรใหม่ เพียงแต่เป็นสิ่งที่สร้างความพึงพอใจได้อยู่แล้ว"

เกลนน์ เคนนีจาก The New York Times ขนานนามมาคลาวด์ว่าเป็น "อาจกล่าวได้ว่าเป็นนักแต่งเพลงที่สร้างผลงานมากที่สุดที่คุณอาจไม่เคยได้ยินชื่อมาก่อน แม้ว่าคุณอาจเคยได้ยินเพลงของเขามาแล้วก็ตาม" เคนนีอธิบายเพิ่มเติมว่าเขาเป็น "ผู้บุกเบิกทั้งด้านการผลิตและการเผยแพร่แบบดิจิทัล" ในขณะที่ Justin Curto นักวิจารณ์ ตั้งข้อสังเกตว่าเขาเป็น "ตำนานคนหนึ่งในวงการ [เพลงประกอบภาพยนตร์]"

ผลงานของมาคลาวด์ได้รับการกล่าวถึงพร้อมรายละเอียดในสารคดีรอยัลตีฟรี: เดอะมิวสิกออฟเควิน มาคลาวด์ของ Ryan Camarda ใน ค.ศ. 2020

รางวัลและเกียรติยศ
ใน ค.ศ. 2015 สถาบัน European Web Video Academy ได้มอบรางวัล International Honorary Web Video Award ให้แก่มาคลาวด์ในงาน German Web Video Awards ประจำปี 2015 สำหรับความสำเร็จตลอดชีวิตของเขาในการสร้างอิทธิพลต่อชุมชนวิดีโอออนไลน์ของเยอรมนี

อ้างอิง

 หมายเหตุ 

 อ้างอิง 

 ข้อมูลตีพิมพ์เอง 

บรรณานุกรม
หนังสือและข้อมูลเชิงวิชาการ





ข้อมูลข่าวและเว็บ



















ข้อมูลตีพิมพ์เอง










 แหล่งข้อมูลอื่น 

  – เว็บไซต์ทางการของมาคลาวด์
 FreePD – คัลดนตรีสาธารณสมบัติของมาคลาวด์

 Musical analysis of MacLeod's compositions on Hooktheory
 Website on MacLeod's biographical documentary Royalty Free
 Q&A session with MacLeod on Reddit's AMA (Ask Me Anything), September 17, 2013
 Q&A session with MacLeod, October 14, 2014

หมวดหมู่:นักดนตรีจากกรีนเบย์
หมวดหมู่:นักดนตรีจากนครนิวยอร์ก
หมวดหมู่:นักเขียนภายใต้สัญญาอนุญาตครีเอทีฟคอมมอนส์
หมวดหมู่:เพลงประกอบภาพยนตร์